শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
কলকাতার জাতিগত সম্প্রদায়
কলকাতায় মূলত স্থানীয় বাঙালি সম্প্রদায়ের বসবাস। অন্যান্য সম্প্রদায়ের মধ্যে রয়েছে পাঠান, মারাঠি, উড়িযা, গুজরাটি, কাশ্মীরী, পাঞ্জাবি, বিহারি, চীনা, নেপালি, তেলেগু, তামিল, মালয়ালী, মারওয়ারি, অ্যাংলো-ইন্ডিয়ান, ইরাকি, ইহুদি আর্মেনীয়, তিব্বতী, গ্রীক, পারসি, ইরাকি জনগণ এবং আসামীয়া।